दुनियाभर में 1.88 लाख यूजर्स ने शिकायत की, इससे पहले 18 मई को भी आई थी समस्या
Why is Instagram down today? Instagram Outage Reason फोटो शेयरिंग ऐप इंस्टाग्राम सोमवार सुबह दो घंटे से ज्यादा समय तक डाउन रहा। सुबह करीब 3:15 बजे इंस्टाग्राम के डाउन हुआ। दुनियाभर में हजारों लोगों के ऐप में पोस्ट दिखाई देने बंद हो गए
फोटो शेयरिंग ऐप इंस्टाग्राम सोमवार सुबह दो घंटे से ज्यादा समय तक डाउन रहा। सुबह करीब 3:15 बजे इंस्टाग्राम के डाउन हुआ। दुनियाभर में हजारों लोगों के ऐप में पोस्ट दिखाई देने बंद हो गए, जिसके चलते लोगों ने इसकी शिकायत करनी शुरू की।
डाउन डिटेक्टर वेबसाइट के मुताबिक, सुबह 4:16 बजे सबसे ज्यादा 1.88 लाख लोगों का ऐप डाउन रहा। इंस्टाग्राम ने सुबह 5:45 बजे ट्वीट करके जानकारी दी कि तकनीकी खराबी के चलते इंस्टाग्राम डाउन हुआ था। इस खराबी को दूर कर लिया गया है और इंस्टाग्राम अब चल रहा है।
4 दिन पहले भी आई थी परेशानी
यह चार दिनों में इंस्टाग्राम के डाउन होने का दूसरा मामला है। इससे पहले 18 मई को दुनियाभर में कई यूजर्स ने ऐप के न चलने की शिकायत की थी। वहीं इससे पहले मार्च में भी इंस्टाग्राम पर एक्सेस करने में यूजर्स को परेशानी का सामना करना पड़ा था। भारत में इंस्टाग्राम के करीब 23 करोड़ यूजर हैं।
ट्विटर को टक्कर देगा इंस्टाग्राम का नया ऐप
ट्विटर को टक्कर देने के लिए मेटा का सोशल नेटवर्किंग प्लेटफॉर्म इंस्टाग्राम एक नया माइक्रोब्लॉगिंग टेक्स्ट-बेस्ड ऐप लाने की तैयारी कर रहा है। रिपोर्ट्स के मुताबिक, इंस्टाग्राम के इस नए ऐप को जून के आखिरी तक लॉन्च किया जा सकता है।
सूत्रों के मुताबिक, कंपनी अभी इस प्रोजेक्ट की टेस्टिंग कर रही है। टेस्टिंग के लिए कंपनी ने पिछले कुछ महीनों से सीक्रेटली कुछ सेलेक्टेड सेलिब्रिटीज, इन्फ्लुएंसर्स और क्रिएटर्स को यह ऐप दिया हुआ है।